ત્રિનિદાદના બ્રાયન લારા સ્ટેડિયમમાં રમાયેલ કેરેબિયન પ્રીમિયર લીગની બીજી ક્વોલીફાઈર મેચમાં ટ્રીનબાગો નાઈટ રાઈડર્સે સેન્ટ કિટ્સ એન્ડ નેવિસ પેટ્રિયોટ્સને ૨૦ રનથી હરાવી ફાઈનલમાં પ્રવેશ કરી લીધો છે. પ્રથમ બેટિંગ કરતા ટ્રીનબાગો નાઈટ રાઈડર્સે નિર્ધારિત ૨૦ ઓવરમાં ૬ વિકેટે ૧૬૫ રનનો સ્કોર બનાવ્યો હતો, જેના જવાબમાં સેન્ટ કિટ્સ એન્ડ નેવિસ પેટ્રિયોટ્સની ટીમ ૨૦ ઓવરમાં ૮ વિકેટે ૧૪૫ રન બનાવી શકી હતી. ફવાદ અહેમદે ૪ ઓવરમાં ૧૩ રન આપી ૩ વિકેટ લીધી અને તેમને મેન ઓફ ધ મેચ તરીકે પસંદ કર્યા હતા.